«Հարրի Փոթթեր» գրքի հեղինակը Անգլիացի գրող Ջ.Բ.Ռոուլինգն է։

Ծնվել է 1965թ.-ի հուլիսի 31-ին: Բայց նա միակ հոբելյարը չէ այդ օրը. հեղինակը իր ծննդյան օրը կիսում է աշխարհահռչակ կախարդի, իր ստեղծած կերպարի՝ Հարի Փոթերի հետ:

Ջոան Ռոուլինգը գրում է վաղ մանկությունից: Իր առաջին հեքիաթը՝ պարոն Ճագարի և տիկին Մեղվի մասին, գրել է փոքր քրոջ խնդրանքով՝ 5 տարեկանում: Վաղ տարիքում արդեն պարզ էին նրա հետաքրքրությունները՝ գրականություն և լեզուներ: Դպրոցում նրա աշխատանքները կարդում էին ամբողջ դասարանի առաջ, բայց միևնույն է, նա մեծանում էր ամաչկոտ ու ներամփոփ, և դասընկերները նրան հիշում էին որպես աղջիկ, ով ապրում էր իր երևակայական աշխարհում:

Վինթերբորնում ապրելու տարիներին, նա ընկերացել է մի քույր ու եղբոր հետ, որոնց ազգանունը Փոթեր էր: Նա մոլի ընթերցասեր է ու **Հերմայոնեի** կերպարը հիմնված է հենց իր վրա: Ռոուլինգը Հարի Փոթերի գաղափարները գրել է 1990թ.-ին Լոնդոն ուղևորվող գնացքում՝ անձեռոցիկի վրա: